CELEX: 62012CA0492
Language: hr
Date: 2013-09-19 00:00:00
Title: Predmet C-492/12: Presuda Suda (četvrto vijeće) od 19. rujna 2013. (zahtjev za prethodnu odluku Conseil d'État — Francuska) — Conseil national de l'ordre des médecins protiv Ministre de l’Enseignement supérieur et de la Recherche, Ministre des Affaires sociales et de la Santé (Slobodno kretanja osoba — Sloboda poslovnog nastana — Slobodno pružanje usluga — Direktiva 2005/36/EZ — Priznavanje stručnih kvalifikacija — Profesija doktora dentalne medicine — Posebnost i razlikovanje u odnosu na profesiju liječnika — Zajedničko obrazovanje)

23.11.2013   
            
            
               HR
            
            
               Službeni list Europske unije
            
            
               C 344/36
            
         Presuda Suda (četvrto vijeće) od 19. rujna 2013. (zahtjev za prethodnu odluku Conseil d'État — Francuska) — Conseil national de l'ordre des médecins protiv Ministre de l’Enseignement supérieur et de la Recherche, Ministre des Affaires sociales et de la Santé
   (Predmet C-492/12) (1)
   
   (Slobodno kretanja osoba - Sloboda poslovnog nastana - Slobodno pružanje usluga - Direktiva 2005/36/EZ - Priznavanje stručnih kvalifikacija - Profesija doktora dentalne medicine - Posebnost i razlikovanje u odnosu na profesiju liječnika - Zajedničko obrazovanje)
   2013/C 344/62
   Jezik postupka: francuski
   
      Sud koji je uputio zahtjev
   
   Conseil d'État
   
      Stranke u glavnom postupku
   
   
      Tužitelj: Conseil national de l'ordre des médecins
   
      Tuženici: Ministre de l’Enseignement supérieur et de la Recherche, Ministre des Affaires sociales et de la Santé
   
      U prisutnosti: Conseil national de l’ordre des chirurgiens-dentistes
   
      Predmet
   
   Zahtjev za prethodnu odluku — Conseil d'État (Francuska) — tumačenje čl. 36. Direktive 2005/36/EZ Parlamenta i Vijeća od 7. rujna 2005. o priznavanju stručnih kvalifikacija (SL L 255, str. 22.) (SL, posebno izdanje na hrvatskom jeziku, poglavlje 5., svezak 1., str. 125.) — Posebnost i razlikovanje profesije doktora dentalne medicine u odnosu na profesiju liječnika — Valjanost nacionalnog propisa koji uvodi zajedničko visokoškolsko obrazovanje za studente medicine i doktore dentalne medicine — Prihvatljivost propisa koji dovodi do prakse iste specijalizacije za liječnike i doktore dentalne medicine
   
      Izreka
   
   
               1.
            
            
               
                           (a)
                        
                        
                           Direktiva 2005/36/EZ Europskog parlamenta i Vijeća od 7. rujna 2005. o priznavanju stručnih kvalifikacija, kako je izmijenjena i dopunjena Uredbom (EZ) br. 1137/2008 Europskog parlamenta i Vijeća od 22. listopada 2008. treba se tumačiti na način da nije u suprotnosti s time da država članica uspostavi specijalizirani program osposobljavanja, kako na medicinskom području tako i na području dentalne medicine, čiji naziv ne odgovara onim navedenima, u odnosu na ovu državu članicu, u Prilogu V. ovoj direktivi. Takav specijalizirani program osposobljavanja može biti dostupan kako osobama koje su završile samo osnovno medicinsko osposobljavanje tako i osobama koje su završile i potvrdile samo studij u okviru osnovnog osposobljavanja za doktora dentalne medicine.
                        
                     
                           (b)
                        
                        
                           Nacionalni sud treba provjeriti je li:
                           
                                       —
                                    
                                    
                                       navedeni specijalizirani program osposobljavanja, u mjeri u kojoj ne ispunjava zahtjeve iz članka 24. i 34. navedene direktive, u dijelu u kojem se odnosi na osnovno osposobljavanje liječnika i doktora dentalne medicine, ne dovodi do izdavanja dokaza o specijalističkom usavršavanju liječnika s osnovnim osposobljavanjem ili doktora dentalne medicine s osnovnim osposobljavanjem, i
                                    
                                 
                                       —
                                    
                                    
                                       dokaz dodijeljen po završavanju navedenog specijaliziranog programa ne omogućuje osobama koje nemaju odgovarajuću kvalifikaciju za obavljanje osnovne profesije liječnika i doktora dentalne medicine, obavljanje osnovne profesije liječnika i doktora dentalne medicine.
                                    
                                 
                     
         
               2.
            
            
               Direktiva 2005/36 kako je izmijenjena i dopunjena Uredbom 1137/2008 treba se tumačiti na način da nije u suprotnosti s time da područja obuhvaćena liječničkim područjem budu dio specijaliziranog programa u području doktora dentalne medicine.
            
         
      (1)  SL C 26, 26.1.2013.